《风雨终夜独坐不寐》
宋代·蒲寿宬

风雨潇潇到夜终，夜寒一室坐虚空。
何当乐与二三子，免使凄虚六一翁。
老大自甘为老大，穷通休苦较穷通。
此心不作窥园想，流水落花春梦中。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。